Yogasūtra

"Yogasūtra" ehk "Joogasuutra" (sanskriti योगसूत्र Yoga-sūtra 'jooga juhend') on üks India ning maailma kirjanduse tuntumaid jooga filosoofia alustekste. Jooga on hinduismis üks kuuest darshanast ehk filosoofilisest süsteemist. 

Joogasuutra pärineb 5.–2. sajandist eKr ja traditsiooniliselt seostatakse seda Patandžali nimega, ehkki tegemist on ilmselt kompilatsiooniga varasematest tekstidest, millele hiljem on lisatud veel täiendusi.Tola, Fernando; Dragonetti, Carmen; Prithipaul, K. Dad (1987), The Yogasūtras of Patañjali on concentration of mind, Motilal BanarsidassJames G. Lochtefeld (2002). The Illustrated Encyclopedia of Hinduism: N-Z. The Rosen Publishing Group. pp. 506–507. ISBN 978-0-8239-3180-4.Mallinson, James; Singleton, Mark (2017). Roots of Yoga. Penguin Books. ISBN 978-0-241-25304-5. 

Joogasuutra sisaldab jooga filosoofiat ja baastõdesid, mis on aluseks vaimsele arengule. Selle tekst koosneb 196 lühikesest värsireast ehk suutrast, mis jagunevad nelja ossa:

 Samādhi pāda ehk süüvimise rada, looduse ja süüvimise ehk meditatsiooni eesmärkide lahtiseletamine, 51 suutrat;
 Sādhanā pāda ehk edenemise rada, süüvimise tee ja jooga lõppeesmärkide kirjeldamine, 55 suutrat;
 Vibhūti pāda ehk vägevuse rada, meditatsiooni ja jooga praktika abil saavutatavate imevõimete esitlemine, 56 suutrat;
 Kaivalya pāda ehk iseolemise rada, vabanemisele jõudmise õpetus, 34 suutrat.Patañjali, "Yogasūtra", tõlkinud Martti Kalda, 2015, lk 38.

Joogasuutra teises osas on kokkuvõtvalt esindatud kaks süsteemi: kriya yoga ehk tegude jooga ning ashtanga yoga ehk kaheksaosaline jooga.Feuerstein, Georg (1978), Handboek voor Yoga (Dutch translation; English title "Textbook of Yoga", Ankh-Hermes 

Ashtanga yoga ehk kaheksaosalise jooga "ihuliikmed" või "jäsemed" on joogasuutras esindatud järgmiselt:

 Yama ehk talitsemine või ohjeldamine, hoidumine ebakõlblatest tegudest (2. osa suutrad 30 – 31 ja 35 – 36);
 Niyama ehk vaoshoitus või kontroll, tähelepanu ihu ja meele üle (2. osa suutrad 32 – 34 ja 40 – 45);
 Āsana ehk kehahoid või istumise asend (2. osa suutrad 46 – 48);
 Prānāyāma ehk hingamine, selle jälgimine ja kontrollimine (2. osa suutrad 49 – 53);
 Pratyāhāra ehk endassetõmbumine, eemaldumine välisest (2. osa suutrad 54 – 55);
 Dhāraṇā ehk keskendumine, püsimine ühel objektil (2. osa suutra 53 ja 3. osa suutra 1);
 Dhyāna ehk mõtlus või meditatsioon (3. osa suutra 2);
 Samādhi ehk süüvimine või sulandumine (3. osa suutra 3).Patañjali, "Yogasūtra", tõlkinud Martti Kalda, 2015, lk 39 – 40.

Kriya yoga ehk tegude jooga on joogasuutras esindatud niyama  kolmes alajaotuses:

 Tapas ehk askees;
 Svādhyaya ehk õppimine;
 Iśvara praṇidhana ehk pühendumine (2. osa suutra 1).Patañjali, "Yogasūtra", tõlkinud Martti Kalda, 2015, lk 39 ja 111.

 Viited 

 Kirjandus 

 Patañjali, "Yogasūtra", tõlkinud Martti Kalda, kommenteerinud Inga Põldma ja Martti Kalda. Tallinn, Tallinna Ülikooli Kirjastus, 2015. ISBN 9789985587959

 Patandžali joogasuutrad. Lilleoru Keskuse väljaanne, 2014, tõlkinud Kaidi Tamm ja Kristian Tamm. ISBN 9789949906062

Kategooria:India kultuur
Kategooria:Hinduism
Kategooria:Jooga
Kategooria:Meditatsioon